РЕПУБЛИКА СРБИЈА

НАРОДНА СКУПШТИНА

01 Број 06-2/151-22

26. октобар 2022. године

Б е о г р а д

**З А П И С Н И К**

**ДРУГЕ ПОСЕБНЕ СЕДНИЦЕ НАРОДНЕ**

**СКУПШТИНЕ РЕПУБЛИКЕ СРБИЈЕ У ТРИНАЕСТОМ САЗИВУ,**

**ОДРЖАНЕ 25. И 26. ОКТОБРА 2022. ГОДИНЕ**

Седница је почела у 12 часова и 40 минута.

Седници је председавао др Владимир Орлић, председник Народне скупштине.

Председник је, на основу службене евиденције о присутности народних посланика, констатовао да седници присуствује 213 народних посланика, а применом електронског система за гласање утврђено је да су у сали присутна 192 народна посланика и да постоје услови за рад Народне скупштине.

Председник је обавестио да је спречена да седници присуствује народни посланик Милица Ђурђевић Стаменковски.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Радмила Васић, Шаип Камбери, Драгомир Карић, прим. доц. др Дарко Лакетић, Марина Липовац Танасковић, Борислава Перић-Ранковић и др Ненад Поповић.

Председник је, сагласно члану 90. став 1. Пословника Народне скупштине, обавестио да су позвани да седници, поред народних посланика присуствују и кандидати за председника и чланове Владе, председник Скупштине Аутономне покрајине Војводине, председник Покрајинске владе, представници традиционалних цркава и верских заједница, представници правосуђа, представници војске Републике Србије, Српске академије наука и уметности и Матице српске, представници органа Републике Србије и независних регулаторних тела.

Такође, седници су присуствовали и шефови дипломатско-конзуларних мисија и међународних организација у Републици Србији.

Председник је, сагласно члану 86. став 2. Пословника, обавестио да је седницу сазвао у року краћем од рока утврђеног у члану 86. став 1. Пословника, због потребе да Народна скупштина изабере Владу у року утврђеном Уставом Републике Србије.

Председник је, на основу члана 121. став 1. Пословника, за Другу посебну седницу Народне скупштине Републике Србије у Тринаестом сазиву, утврдио следећи

**Д н е в н и р е д**

1. **Избор Владе и полагање заклетве председника и чланова Владе.**

Затим је Народна скупштина прешла на рад по дневном реду.

**1. тачка дневног реда - ИЗБОР ВЛАДЕ И ПОЛАГАЊЕ ЗАКЛЕТВЕ ПРЕДСЕДНИКА И ЧЛАНОВА ВЛАДЕ**

Председник Народне скупштине је подсетио народне посланике да су примили Предлог кандидата за председника Владе који је, сагласно члану 112. став 1. тачка 3. Устава Републике Србије, поднео председник Републике Александар Вучић, сагласност Ане Брнабић, кандидата за председника Владе да прихвата кандидатуру, као и Предлог одлуке о избору Владе, са биографијама кандидата за чланове Владе, који је поднела Ана Брнабић, кандидат за председника Владе.

\*

\* \*

Народна скупштина је, сагласно чл. 132. и 133. Закона о избору народних посланика, на предлог Одбора за административно-буџетска и мандатно-имунитетска питања Народне скупштине, констатовала да је престао мандат, пре истека времена на које су изабрани, народним посланицима: Милану Кркобабићу, Сањи Вуковић Иванчевић, Новици Тончеву, Радету Басти, доц. др Марији Здравковић, др Александру Мартиновићу, Ђорђу Милићевићу, Горану Весићу, проф. др Даници Грујичић, Ивици Дачићу и Томиславу Жигманову, даном подношења оставке.

Сагласно Закону о избору народних посланика, извршиће се попуњавање упражњених посланичких места у Народној скупштини.

\* \*

\*

Кандидат за председника Владе Ана Брнабић, изнела је Програм и предложила састав Владе.

Народна скупштина није прихватила предлог народног посланика Мирослава Алексића, председника Посланичке групе Народна странка, да време претреса за посланичке групе износи 10 часова (од 210 присутних народних посланика, 55 је гласало за, два су се уздржала, а 153 нису гласала).

Затим је председник, сагласно члану 27. и члану 87. ст. 2. и 3. Пословника, продужио рад Народне скупштине и после 18,00 часова.

Председник је, сагласно члану 269. Пословника, отворио претрес о кандидату за председника Владе, Програму кандидата за председника Владе и кандидатима за чланове Владе.

У претресу су учествовали народни посланици: Радомир Лазовић, председник Посланичке групе ЗЕЛЕНО - ЛЕВИ КЛУБ, НЕ ДАВИМО БЕОГРАД, МОРАМО (реплицирао му је народни посланик Миленко Јованов, а за реч се јавила кандидат за председника Владе Ана Брнабић, затим је на повреду члана 27. став 2. Пословника указала народни посланик Мариника Тепић, а председник је дао објашњење, након чега су се за реплику и реч јавили народни посланик Радомир Лазовић и кандидат за председника Владе Ана Брнабић), др Балинт Пастор, председник Посланичке групе САВЕЗ ВОЈВОЂАНСКИХ МАЂАРА (поводом чијег излагања се за реч јавила кандидат за председника Владе Ана Брнабић), Бошко Обрадовић, председник Посланичке групе СРПСКИ ПОКРЕТ ДВЕРИ - ПАТРИОТСКИ БЛОК (затим су се за реч, по Пословнику, јавили народни посланици: Зоран Зечевић – указао на повреду члана 108. Пословника, а председник је дао објашњење, мр Иван Костић – указао на повреду члана 106. став 2. Пословника, а председник је дао објашњење и проф. др Тамара Миленковић Керковић – указала на повреду члана 107. Пословника, а председник је дао објашњење, потом је народном посланику Бошку Обрадовићу реплицирао народни посланик Миленко Јованов, након чега је на повреду члана 27. став 2. Пословника указала народни посланик Татјана Манојловић, а после објашњења које је дао председник, затражила је да се Народна скупштина у Дану за гласање изјасни о томе, затим се за реч јавила кандидат за председника Владе Ана Брнабић, а на повреду члана 107. Пословника указао је народни посланик Борислав Новаковић који је после објашњења које је дао председник затражио да се Народна скупштина у Дану за гласање изјасни о томе, након чега су се за реплику и реч јавили народни посланик Бошко Обрадовић и кандидат за председника Владе Ана Брнабић), Стефан Кркобабић, председник Посланичке групе ПУПС - Солидарност и правда, Бранимир Јовановић, председник Посланичке групе Социјалдемократска партија Србије, Драган Д. Марковић, председник Посланичке групе ЈЕДИНСТВЕНА СРБИЈА (затим су се за реч, по Пословнику, јавили народни посланици: Александар Јовановић – указао на повреду члана 106. Пословника, а после објашњења које је дао председник, затражио је да се Народна скупштина у Дану за гласање изјасни о томе, Ивана Парлић – указала на повреду члана 107. Пословника, а председник је дао објашњење и Душан Радосављевић – указао на повреде чл. 27. и 107. Пословника, а председник је дао објашњење, након чега је народном посланику Драгану Д. Марковићу реплицирао народни посланик Стефан Кркобабић, којем је затим реплицирао народни посланик Драган Д. Марковић, потом се за реч јавила кандидат за председника Владе Ана Брнабић), Драган Николић, представник Посланичке групе Српска странка Заветници (поводом чијег излагања се за реч јавила кандидат за председника Владе Ана Брнабић, а реплицирали су јој народни посланици Бошко Обрадовић и Драган Николић, након чега се за реч јавила кандидат за председника Владе Ана Брнабић), др Зоран Лутовац, председник Посланичке групе ДЕМОКРАТСКА СТРАНКА – ДС (реплицирао му је народни посланик Миленко Јованов, затим су се за реч, по Пословнику, јавили народни посланици Ивана Парлић – указала на повреду члана 107. Пословника, а после објашњења које је дао председник, затражила је да се Народна скупштина у Дану за гласање изјасни о томе и Срђан Миливојевић – указао на повреду члана 104. Пословника, а после објашњења које је дао председник, затражио је да се Народна скупштина у Дану за гласање изјасни о томе, потом су међусобне реплике разменили народни посланици др Зоран Лутовац и Миленко Јованов, а за реч се јавила кандидат за председника Владе Ана Брнабић, након чега је народном посланику др Зорану Лутовцу реплицирала народни посланик Снежана Пауновић), Мирослав Алексић, председник Посланичке групе Народна странка (реплицирао му је народни посланик Миленко Јованов, а за реч се јавила кандидат за председника Владе Ана Брнабић, после чега је председник Народне скупштине изрекао меру опомене народном посланику Мирославу Алексићу), Небојша Зеленовић, председник Посланичке групе МОРАМО – ЗАЈЕДНО (потом су се за реч и реплику јавили кандидат за председника Владе Ана Брнабић и народни посланик Небојша Зеленовић, након чега је на повреде чл. 103. и 104. Пословника, указао народни посланик Стефан Јовановић, а после објашњења које је дао председник, затражио је да се Народна скупштина у Дану за гласање изјасни о томе), др Милош Јовановић, председник Посланичке групе НАДА - НОВИ ДСС – ПОКС (поводом чијег излагања се за реч јавила кандидат за председника Владе Ана Брнабић, после чега је на повреду члана 107. Пословника указао народни посланик Борко Стефановић, а председник је дао објашњење, а затим су се за реплику и реч јавили народни посланик др Милош Јовановић и кандидат за председника Владе Ана Брнабић, након чега су на повреде Пословника указали народни посланици Предраг Марсенић – на повреду члана 107. Пословника, а председник је дао објашњење и Борко Стефановић - на повреду члана 27. Пословника, а председник је дао објашњење) и Мариника Тепић, председник Посланичке групе УЈЕДИЊЕНИ - ССП, ПСГ, ПРЕОКРЕТ, СЛОГА (након чега се за реч јавила кандидат за председника Владе Ана Брнабић).

 Првог дана рада, седница је завршена у 22 часа и 5 минута.

**Други дан рада – 26. октобар 2022. године**

Седница је почела у 10 часова и 15 минута.

Седници је председавао др Владимир Орлић, председник Народне скупштине.

Председник је, на основу службене евиденције о присутности народних посланика, констатовао да седници присуствује 120 народних посланика, а применом електронског система за гласање утврђено је да је у сали присутно 160 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености, народни посланици: Јелисавета Вељковић, Милица Ђурђевић Стаменковски, Драгомир Карић, Борислава Перић - Ранковић, др Ненад Поповић и Душан Стојиљковић.

\*

\* \*

Народна скупштина је, сходно члану 134. Закона о избору народних посланика, а на основу Решења Републичке изборне комисије о додели мандата народним посланицима ради попуне упражњених посланичких места у Народној скупштини и Извештаја Одбора за административно-буџетска и мандатно-имунитетска питања Народне скупштине, констатовала потврђивање мандата народним посланицима: Марији Тодоровић, Ненаду Митровићу, Ивани Поповић, Милану Глушцу и Борисаву Ковачевићу, изабраним са Изборне листе АЛЕКСАНДАР ВУЧИЋ – Заједно можемо све, Сањи Миладиновић, изабраној са Изборне листе Мариника Тепић – Уједињени за победу Србије, Весни Ивковић, Радовану Арежини, Драговану Милинковићу и Антонели Јелић, изабраним са Изборне листе ИВИЦА ДАЧИЋ – ПРЕМИЈЕР СРБИЈЕ, Бранку Вукајловићу, изабраном са Изборне листе ДР МИЛОШ ЈОВАНОВИЋ - НАДА ЗА СРБИЈУ и Мирку Острогонцу, изабраном са Изборне листе ЗАЈЕДНО ЗА ВОЈВОДИНУ - ВОЈВОЂАНИ.

Затим су народни посланици Марија Тодоровић, Ненад Митровић, Ивана Поповић, Милан Глушац, Борисав Ковачевић, Сања Миладиновић, Весна Ивковић, Радован Арежина, Драгован Милинковић, Антонела Јелић и Бранко Вукајловић, сагласно члану 17. Закона о Народној скупштини положили заклетву, после чега им је председник, у име Народне скупштине и у своје име, честитао на избору и пожелео им успешан заједнички рад у текућем мандатном периоду.

\* \*

\*

Затим је Народна скупштина наставила претрес о **1. тачки дневног реда - ИЗБОР ВЛАДЕ И ПОЛАГАЊЕ ЗАКЛЕТВЕ ПРЕДСЕДНИКА И ЧЛАНОВА ВЛАДЕ.**

У наставку претреса учествовали су народни посланици: Снежана Пауновић, председник Посланичке групе ИВИЦА ДАЧИЋ - Социјалистичка партија Србије (СПС), (председник је, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова, а затим је на повреду члана 27. став 2, члана 104. и члана 108. став 1. Пословника, указала народни посланик Мариника Тепић и после објашњења које је дао председник, затражила је да се Народна скупштина у Дану за гласање изјасни о томе), Миленко Јованов, председник Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“, проф. др Ђорђе Павићевић, Арпад Фремонд, мр Иван Костић, Хаџи Милорад Стошић, Никола Нешић, Јасмина Каранац, Страхиња Ерац (након што је на повреду члана 108. Пословника указао народни посланик проф. др Јахја Фехратовић, а председник дао објашњење, за реч се јавила кандидат за председника Владе Ана Брнабић, затим је на повреду члана 107. Пословника указала народни посланик проф. др Тамара Миленковић Керковић, а председник је дао објашњење), мр Ђорђе Косанић, Усаме Зукорлић, проф. др Бранимир Јованчићевић, мр Дејан Раденковић, Ивана Парлић (реплицирао јој је народни посланик Миленко Јованов, затим су се за реч, по Пословнику, јавили народни посланици: проф. др Јелена Јеринић – указала на повреду члана 27. став 2. и чл. 105. и 96. Пословника, а после објашњења које је дао председник, затражила је да се Народна скупштина у Дану за гласање изјасни о томе, Татјана Манојловић – указала на повреду члана 109. Пословника, а после објашњења које је дао председник, затражила је да се Народна скупштина у Дану за гласање изјасни о томе и доц. др Биљана Ђорђевић – указала на повреду члана 100. Пословника, а после објашњења које је дао председник, затражила је да се Народна скупштина у Дану за гласање изјасни о томе), Биљана Пантић Пиља (којој су реплицирали народни посланици Мариника Тепић и Бошко Обрадовић, потом је народном посланику Мариники Тепић реплицирала народни посланик Биљана Пантић Пиља, а народном посланику Бошку Обрадовићу народни посланик Снежана Пауновић), Жељко Веселиновић, проф. др Јахја Фехратовић (затим је на повреду члана 107. Пословника указао народни посланик Борко Пушкић, а после објашњења које је дао председник, затражио је да се Народна скупштина у Дану за гласање изјасни о томе), Роберт Козма, др Муамер Бачевац, Марија Јевђић, Зоран Зечевић (реплицирао му је народни посланик Миленко Јованов, а за реч се јавила кандидат за председника Владе Ана Брнабић), Владимир Ђукановић (након чега је на повреду члана 107. Пословника указао народни посланик Александар Јовановић, а председавајућа Снежана Пауновић, потпредседник Народне скупштине дала је објашњење), Миодраг Гавриловић (затим је на повреду члана 106. став 3. Пословника указао народни посланик др Зоран Лутовац, а председник је дао објашњење), Заим Реџеповић (затим су се за реч, по Пословнику, јавили народни посланици Борко Пушкић – указао на повреду члана 109. Пословника, а после објашњења које је дао председник, затражио је да се Народна скупштина у Дану за гласање изјасни о томе и Маријан Ристичевић – указао на повреду члана 103. Пословника, а председник је дао објашњење), проф. др Владимир Ђукић, Натан Албахари (поводом чијег излагања се за реч јавила кандидат за председника Владе Ана Брнабић), Угљеша Марковић, проф. др Јелена Јеринић, Верољуб Матић, др Јелена Калајџић, Наташа Тасић Кнежевић, Борислав Новаковић (поводом чијег излагања се за реч јавила кандидат за председника Владе Ана Брнабић), Наташа Јовановић (на повреду члана 104. став 1. Пословника указао је народни посланик Миодраг Гавриловић, а председник је дао објашњење, затим је народном посланику Наташи Јовановић реплицирао народни посланик Борислав Новаковић, коме је реплицирао народни посланик Миленко Јованов, након чега је на повреду члана 108. Пословника указао народни посланик Радомир Лазовић, а председник је дао објашњење), Марија Лукић (потом су се за реч и реплику јављале кандидат за председника Владе Ана Брнабић и народни посланик Марија Лукић, на повреду члана 107. Пословника указала је народни посланик Славица Радовановић, а после објашњења које је дао председник, затражила је да се Народна скупштина у Дану за гласање изјасни о томе), Ђорђе Станковић, Невена Ђурић, Далибор Јекић (реплицирао му је народни посланик Миленко Јованов), Ђорђо Ђорђић, Јанко Веселиновић (након чијег излагања се за реч јавила кандидат за председника Владе Ана Брнабић), мр Нинослав Ерић (потом је на повреду члана 107. став 1. Пословника указала народни посланик Јелена Милошевић, а председавајућа Елвира Ковач, потпредседник Народне скупштине је дала објашњење), др Милош Јовановић (поводом чијег излагања се за реч јавила кандидат за председника Владе Ана Брнабић), мр Милован Дрецун (затим је на повреду члана 103. став 1. Пословника указао народни посланик Миодраг Гавриловић и затражио да се Народна скупштина у Дану за гласање изјасни о томе), доц. др Биљана Ђорђевић, заменик председника Посланичке групе ЗЕЛЕНО - ЛЕВИ КЛУБ, НЕ ДАВИМО БЕОГРАД, МОРАМО, Александар Јовановић, заменик председника Посланичке групе МОРАМО – ЗАЈЕДНО, Драган Николић, представник Посланичке групе Српска странка Заветници, Драгана Ракић, заменик председника Посланичке групе ДЕМОКРАТСКА СТРАНКА – ДС, Стефан Јовановић, заменик председника Посланичке групе Народна странка, Павле Грбовић, заменик председника Посланичке групе УЈЕДИЊЕНИ - ССП, ПСГ, ПРЕОКРЕТ, СЛОГА, Снежана Пауновић, председник Посланичке групе ИВИЦА ДАЧИЋ - Социјалистичка партија Србије (СПС) (потом се на члан 124. Пословника позвао народни посланик Срђан Миливојевић, а председник је дао објашњење) и Марина Рагуш, заменик председника Посланичке групе „АЛЕКСАНДАР ВУЧИЋ – ЗАЈЕДНО МОЖЕМО СВЕ“, као и кандидат за председника Владе Ана Брнабић, након чијег излагања је председник закључио претрес.

Пошто је Народна скупштина обавила претрес о јединој тачки дневног реда ове седнице, председник је, сагласно члану 270. став 1. Пословника, одредио 26. октобар 2022. године, са почетком у 18 часова и 35 минута, као Дан за гласање о Програму Владе и избору председника и чланова Владе.

Применом електронског система за гласање утврђено је да је у сали присутно 208народних посланика и да постоје услови за одлучивање, у смислу члана 88. став 5. Пословника.

Затим је Народна скупштина прешла на одлучивање **о 1. тачки дневног реда - ИЗБОР ВЛАДЕ И ПОЛАГАЊЕ ЗАКЛЕТВЕ ПРЕДСЕДНИКА И ЧЛАНОВА ВЛАДЕ.**

Председник је подсетио народне посланике да, према члану 270. став 2. Пословника, Народна скупштина о Програму Владе и избору председника и чланова Владе одлучује у целини, тајним гласањем, осим ако не одлучи да се гласа јавно, а ако Народна скупштина одлучи да се гласа јавно, гласа се прозивком.

Народна скупштина је, већином гласова (од 221 присутног народног посланика, 203 су гласала за, пет против, а 13 није гласало), одлучила да се о Програму Владе и избору председника и чланова Владе гласа јавно - прозивком.

Након тога Народна скупштина је прешла на гласање прозивком народних посланика, на начин прописан чланом 131. Пословника.

Народна скупштина је, већином гласова свих народних посланика (од 225 народних посланика који су приступили гласању, 157 је гласало за, 68 против, а 25 народних посланика је било одсутно), усвојила Програм Владе и изабрала Владу, у саставу:

- **Ана Брнабић**, председник Владе,

- **Ивица Дачић**, први потпредседник Владе и министар спољних послова,

- **Синиша Мали**, потпредседник Владе и министар финансија,

- **Милош Вучевић**, потпредседник Владе и министар одбране,

- **Маја Гојковић**, потпредседник Владе и министар културе,

- **Раде Баста**, министар привреде,

- **Јелена Танасковић**, министар пољопривреде, шумарства и водопривреде,

- **Ирена Вујовић**, министар заштите животне средине,

- **Горан Весић**, министар грађевинарства, саобраћаја и инфраструктуре,

- **Дубравка Ђедовић**, министар рударства и енергетике,

- **Томислав Момировић**, министар унутрашње и спољне трговине,

- **Маја Поповић**, министар правде,

- **др Александар Мартиновић**, министар државне управе и локалне самоуправе,

- **Томислав Жигманов**, министар за људска и мањинска права и друштвени дијалог,

- **Братислав Гашић**, министар унутрашњих послова,

- **проф. др Тања Мишчевић**, министар за европске интеграције,

- **Бранко Ружић**, министар просвете,

- **проф. др Даница Грујичић**, министар здравља,

- **Никола Селаковић**, министар за рад, запошљавање, борачка и социјална питања,

- **проф. др Дарија Кисић Тепавчевић**, министар за бригу о породици и демографију,

- **Зоран Гајић**, министар спорта,

- **Милан Кркобабић**, министар за бригу о селу,

- **др Јелена Беговић**, министар науке, технолошког развоја и иновација,

- **Хусеин Мемић**, министар туризма и омладине,

- **др Михаило Јовановић**, министар информисања и телекомуникација,

- **Марко Благојевић**, министар за јавна улагања,

- **Новица Тончев**, министар без портфеља,

- **Един Ђерлек**, министар без портфеља,

- **Ђорђе Милићевић**, министар без портфеља.

 Председник је честитао председнику, потпредседницима и министрима у Влади на избору.

Након тога, Народна скупштина је, сагласно члану 103. став 6. Пословника, прешла на одлучивање о повредама Пословника на које су, у току седнице, указали народни посланици.

Народна скупштина је одлучила да није било повреде: члана 27. став 2. Пословника Народне скупштине, на коју је указала народни посланик Татјана Манојловић, на седници 25. октобра 2022. године, у 15 часова и 35 минута (од 206 присутних народних посланика, 29 је гласало за, један против, а 176 није гласало), члана 107. Пословника Народне скупштине, на коју је указао народни посланик Борислав Новаковић, на седници 25. октобра 2022. године, у 16 часова и девет минута (од 209 присутних народних посланика, 32 су гласала за, а 177 није гласало), члана 106. Пословника Народне скупштине, на коју је указао народни посланик Александар Јовановић, на седници 25. октобра 2022. године, у 17 часова и 14 минута (од 209 присутних народних посланика, 32 су гласала за, а 177 није гласало), члана 107. Пословника Народне скупштине, на коју је указала народни посланик Ивана Парлић, на седници 25. октобра 2022. године, у 18 часова и 25 минута (од 209 присутних народних посланика, 37 је гласало за, а 172 нису гласала), члана 104. Пословника Народне скупштине, на коју је указао народни посланик Срђан Миливојевић, на седници 25. октобра 2022. године, у 18 часова и 27 минута (од 209 присутних народних посланика, 34 су гласала за, а 175 није гласало), чл. 103. и 104. Пословника Народне скупштине, на које је указао народни посланик Стефан Јовановић, на седници 25. октобра 2022. године, у 20 часова и 30 минута (од 209 присутних народних посланика, 33 су гласала за, а 176 није гласало), чл. 27. став 2, 108. став 1. и 104. Пословника Народне скупштине, на које је указала народни посланик Мариника Тепић, на седници 26. октобра 2022. године, у 10 часова и 40 минута (од 209 присутних народних посланика, 37 је гласало за, три против, а 169 није гласало), чл. 27. став 2, 105. и 96. Пословника Народне скупштине, на које је указала народни посланик проф. др Јелена Јеринић, на седници 26. октобра 2022. године, у 12 часова и 55 минута (од 209 присутних народних посланика, 33 су гласала за, а 176 није гласало), члана 109. Пословника Народне скупштине, на коју је указала народни посланик Татјана Манојловић, на седници 26. октобра 2022. године, у 12 часова и 58 минута (од 209 присутних народних посланика, 27 је гласало за, а 182 нису гласала), члана 100. Пословника Народне скупштине, на коју је указала народни посланик доц. др Биљана Ђорђевић, на седници 26. октобра 2022. године, у 13,00 часова (од 209 присутних народних посланика, 28 је гласало за, а 181 није гласао), члана 107. Пословника Народне скупштине, на коју је указао народни посланик Борко Пушкић, на седници 26. октобра 2022. године, у 13 часова и 26 минута (од 208 присутних народних посланика, 29 је гласало за, а 179 није гласало), члана 109. Пословника Народне скупштине, на коју је указао народни посланик Борко Пушкић, на седници 26. октобра 2022. године, у 14 часова и 30 минута (од 208 присутних народних посланика, 28 је гласало за, а 180 није гласало), члана 107. Пословника Народне скупштине, на коју је указала народни посланик Славица Радовановић, на седници 26. октобра 2022. године, у 16 часова и 25 минута (од 208 присутних народних посланика, 30 је гласало за, а 178 није гласало) и члана 103. став 1. Пословника Народне скупштине, на коју је указао народни посланик Миодраг Гавриловић, на седници 26. октобра 2022. године, у 17 часова и 35 минута (од 206 присутних народних посланика, 26 је гласало за, а 182 нису гласала).

Затим је председник Народне скупштине одредио паузу од 20 минута.

После паузе, седница је настављена у 19 часова и 35 минута.

Председник је обавестио да су позвани да седници Народне скупштине, поред народних посланика и изабраних чланова Владе, присуствују и председник Републике Србије Александар Вучић, представници традиционалних цркава и верских заједница, председник Скупштине Града Београда, представници органа Републике Србије и независних регулаторних тела, као и шефови дипломатско-конзуларних мисија и међународних организација у Републици Србији.

Затим су председник, потпредседници и министри у Влади положили заклетву пред Народном скупштином, након чега је интонирана химна Републике Србије.

Пошто је Народна скупштина обавила разматрање једине тачке дневног реда ове седнице и одлучивање о њој, председник је, сагласно члану 102. Пословника, закључио Другу посебну седницу Народне скупштине Републике Србије у Тринаестом сазиву.

Седница је закључена у 19 часова и 55 минута.

|  |  |  |
| --- | --- | --- |
| ГЕНЕРАЛНИ СЕКРЕТАРСрђан Смиљанић |  | ПРЕДСЕДНИКдр Владимир Орлић |